DECLARAREA VALORII CONSTRUCȚIILOR LA FINALIZAREA LUCRĂRILOR

**REGULARIZĂRI TAXE**

**Regularizarea taxelor și cotelor legale:**

În conformitate cu prevederile art.267 alin.(14) din Legea nr.571/2003 Cod fiscal, cu modificările și completările ulterioare, în cel mult 15 zile de la data finalizării lucrărilor de construcții, odată cu efectuarea recepției la terminarea lucrărilor, solicitantul(investitorul/beneficiarul) are obligația de a regulariza taxele și cotele legale.

- În cazul persoanelor fizice beneficiare a autorizațiilor de construire pentru clădiri, în care valoarea reală a lucrărilor declarată mai mică decât valoarea impozabilă determinată potrivit Anexei la Normele metodologice de aplicare a Legii nr.571/2003 privind Codul Fiscal(HGR nr.447/2004), regularizarea taxei se face prin aplicarea cotei de 1% asupra valorii impozabile stabilite pentru anul în care se face regularizarea.

- În cazul persoanelor juridice – valoarea reală a lucrărilor este cea care corespunde înregistrărilor din evidența contabilă.

- Termenul de plată a diferenței rezultate în urma regularizării taxei pentru eliberarea autorizației de construire este de 15 zile de la data întocmirii procesului-verbal de recepție, dar nu mai târziu de 15 zile de la data expirării termenului de executare lucrări stabilit prin autorizația de construire.

- Pentru neplata in termen a diferențelor de taxe , se vor calcula dobânzi în funcție de numărul zilelor de întârziere conform legislației in vigoare.

- Pentru neplata în termen a diferențelor de taxe, în scopul descurajării neefectuării plății obligațiilor bugetare, autoritățile publice locale pot face publice informațiile referitoare la contribuabilii în cauză, cat si la obligațiile acestora către bugetele locale.

- În termen de 15 zile de la data finalizării lucrărilor de construcție, dar nu mai târziu de 15 zile de la data la care expiră autorizația respectivă, persoana care a obținut autorizația de construire trebuie sa depună o declarație privind valoarea lucrărilor de construcții, compartimentul de specialitate al autorității administrației publice locale, are obligația de a stabili taxa datorată pe baza valorii reale de construcție.

- Până în ce de-a 15-a zi inclusiv, de la data la care compartimentul de specialitate al autorității administrației publice locale a emis valoarea stabilită pentru taxă, trebuie plătită orice sumă suplimentară datorată de către persoana care a primit autorizația sau orice sumă ce trebuie rambursată de autoritatea administrației publice locale.

**În acest scop, investitorul /beneficiarul are obligația de a declara la emitentul autorizației de construire valoarea finală(rezultată) a lucrărilor însoțită de documente doveditoare.**

**DECLARAREA VALORII CONSTRUCȚIILOR LA FINALIZAREA LUCRĂRILOR**

* Beneficiarii autorizaților de construire emise de Primăria Comunei Turdaș **au obligația ca in termen de 15 zile de la terminarea lucrărilor- sa înainteze declarația cu valoarea reală a construcțiilor executate, in vederea regularizării taxei pentru autorizația de construire.**
* **Valoarea reală a lucrărilor corespunde valorii finale a investiției si este cuprinsă într-o documentație care va cuprinde:**

1. **Declarația** (formular tip Model 2009 ITL068).
2. **Procesul verbal de recepție la terminarea lucrărilor.**
3. **Evidențele contabile.**